Document ID: /roh_data/filtered/fineweb-2-filterrobots_roh.jsonl.gz/72001

Novitads
Svizra
Artitgel actual
cuntegn
Svizra e Grischun
Las novitads politicas da l'emna passada
Sin il parchet naziunal e chantunal èsi ì pulit bler, nus dain la survista qua.
Dapli daners per il Rumantsch ordaifer dal Grischun. En in messadi propona il Cussegl federal tranter auter da metter il focus sin promover il Rumantsch ordaifer il territori rumantsch. Er la Lia Rumantscha approva quai pass. Uss va il messadi en consultaziun fin settember.
Chantunal
Auter che spetgà n'ha la pandemia betg strapatschà las finanzas da las vischnancas grischunas. Qua chattais las raschuns daco. Ospitals grischuns vulan collavurar pli stretg: Dasper la cyber-segirtad veglian ins era puspè render pli attractivs ils mastergns en la tgira. 750'000 francs per centers da sport: Or da la finanziaziun speziala Sport ha la regenza grischuna concedì pliras contribuziuns a centers da trenament regiunals e naziunals. La Partida liberaldemocratica da la citad da Cuira ha nominà Hans Martin Meuli sco candidat per il post da presidi da la citad e sco cusseglier da la citad. Il diever da l'implant militar a Sankt Luzisteig, damanaivel da Fläsch, per persunas che tschertgan asil è terminà.
Naziunal
Ulteriuras novitads
Charrar en il sid duai custar extra, pretenda il Cussegl naziunal: Trais parlamentaris burgais inoltreschan en il Cussegl naziunal pretendan in sistem da taxa per dastgar charrar tras ils tunnels. Alain Berset candidescha puspè per l'Uffizi dal Cusseglier federal. I dettia anc bler da far ed impurtants dossiers. Stritgar la schlattaina n'è betg pussaivel en il register svizzer. Quai ha il Tribunal federal decidì. Naginas 5 milliardas francs agid umanitar: Il Cussegl naziunal na vul per il mument betg impunder tants daners per sustegnair l’Ucraina. Taglia sin tubac vegn er per e-cigarettas.
RTR novitads ++
Novitads
Svizra
Artitgel actual